作者：赵以夫
词牌/韵律：沁园春

paragraphs: 自笑声来，骨相无奇，壬三甲三。
觉紫宸班里，都忘故步，维摩室内，添个新参。
壮也不如，老之将至，今日将军战岂堪。
江湖客，况诗肥贾岛，笔瘦王昙。
纷纷纡紫脱蓝。
送水北山人又水南。
喜支离得佚，散材可寿，一丘自足，万象中涵。
脍炙功名，膏盲富贵，举世黄梁梦正酣。
知谁健，且茹芝商岭，饮菊胡潭。